2012 m. kovo 6 d. Bendrojo Teismo (ketvirtoji kolegija) sprendimasUPM‑Kymmene prieš Komisiją
(Byla T‑53/06)
„Konkurencija – Karteliai – Plastikinių pramoninių maišų sektorius – Sprendimas, kuriuo konstatuojamas EB 81 straipsnio pažeidimas – Pažeidimo trukmė – Vienas tęstinis pažeidimas – Baudos – Pažeidimo sunkumas – Lengvinančios aplinkybės – Pasyvus įmonės vaidmuo – Proporcingumas“
1.                     Konkurencija – Administracinė procedūra – Komisijos sprendimas, kuriuo konstatuojamas pažeidimas – Įrodymai, kuriuos reikia pateikti – Reikalingas įrodomosios galios laipsnis (EB 81 straipsnio 1 dalis) (žr. 28 punktą)
2.                     Konkurencija – Karteliai – Susitarimai ir suderinti veiksmai, sudarantys vieną pažeidimą – Įmonės, kurios gali būti kaltinamos įvykdžiusios pažeidimą dėl dalyvavimo pasauliniame kartelyje – Kriterijai – Dalyvavimas sudarant identiškus ar panašius slaptus susitarimus dėl tų pačių prekių – Neįtraukimas (EB 81 straipsnio 1 dalis) (žr. 52–54, 62, 65 punktus)
3.                     Konkurencija – Baudos – Dydis – Nustatymas – Kriterijai – Atgrasomasis baudos pobūdis – Dauginimo koeficiento taikymas – Atsižvelgimas į bendrą įmonės apyvartą – Komisijos diskrecija (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimo 98/C 9/03 1 A punkto 4 ir 5 pastraipos) (žr. 76, 77, 79–83 punktus)
4.                     Konkurencija – Baudos – Dydis – Nustatymas – Apyvarta, į kurią buvo atsižvelgta – Referenciniai metai – Ištisi paskutiniai pažeidimo darymo metai (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis) (žr. 88, 91, 92 punktus)
5.                     Konkurencija – Baudos – Dydis – Nustatymas – Kriterijai – Pažeidimo sunkumas – Lengvinančios aplinkybės – Pasyvus ar prisitaikėliškas įmonės vaidmuo – Vertinimo kriterijai (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimo 98/C 9/03 3 punkto pirmoji įtrauka) (žr. 107, 108 punktus)
6.                     Konkurencija – Baudos – Dydis – Nustatymas – Baudos neskyrimas ar sumažinimas dėl kaltinamosios įmonės bendradarbiavimo – Elgesio, leidusio lengviau Komisijai konstatuoti pažeidimą, būtinybė – Negalėjimas pateikti informacijos dėl to, kad nutraukus dukterinės bendrovės veiklą nebuvo išsaugoti reikšmingi dokumentai – Poveikio nebuvimas (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimas 96/C 207/04) (žr. 115–117 punktus)
7.                     Konkurencija – Baudos – Dydis – Nustatymas – Kriterijai – Pažeidimo sunkumas – Sunkinančios aplinkybės – Recidyvas – Dviejų tos pačios patronuojančiosios bendrovės dukterinių bendrovių vienas po kito padaryti panašūs pažeidimai (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimas 98/C 9/03) (žr. 129–133 punktus)
8.                     Konkurencija – Baudos – Dydis – Nustatymas – Atgrasomasis pobūdis – Bendrasis reikalavimas, kuriuo Komisija turi visada vadovautis apskaičiuodama baudas – Neprivalomas specifinis etapas, per kurį bendrai vertinamos visos reikšmingos aplinkybės (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimo 98/C 9/03 1 A punktas) (žr. 134–138 punktus)
9.                     Konkurencija – Baudos – Dydis – Nustatymas – Kriterijai – Pažeidimo sunkumas – Pareiga atsižvelgti į konkretų poveikį rinkai – Apimtis (EB 81 straipsnio 1 dalis; Tarybos reglamento Nr. 1/2003 23 straipsnio 2 dalis; Komisijos pranešimas 98/C 9/03) (žr. 143–146 punktus)
Dalykas
Prašymas panaikinti 2005 m. lapkričio 30 d. Komisijos sprendimą C(2005) 4634 (galutinis), susijusį su [EB] 81 straipsnio taikymo procedūra (byla COMP/F/38.354 – Pramoniniai maišai).
Rezoliucinė dalis
1.
Panaikinti 2005 m. lapkričio 30 d. Komisijos sprendimą C(2005) 4634 (galutinis), susijusį su [EB] 81 straipsnio taikymo procedūra (byla COMP/F/38.354 – Pramoniniai maišai), kiek juo UPM‑Kymmene Oyj pripažinta atsakinga už šio sprendimo 1 straipsnio 1 dalyje nurodytą vieną tęstinį pažeidimą laikotarpiu iki 1995 m. spalio 10 d.
2.
Nustatyti, jog minėto sprendimo 2 straipsnio j punktu skirta bauda yra 50,7 mln. EUR.
3.
Atmesti likusią ieškinio dalį.
4.
Europos Komisija ir UPM‑Kymmene kiekviena padengia savo bylinėjimosi išlaidas.